wickkiey/tamil-wikipedia-chunked huggingface dataset:
# இந்திய தேசியக் கொடி

## வரலாறு

### சுதந்திரத்திற்கு முந்தைய இயக்கம்

இந்திய சுதந்திர இயக்கத்திற்கு முந்தைய காலகட்டத்தில் பல்வேறு ஆட்சியாளர்களால் பல்வேறு வடிவமைப்புகளைக் கொண்ட பல கொடிகள் பயன்படுத்தப்பட்டன. நேரடி ஏகாதிபத்திய ஆட்சியை முறைப்படுத்திய 1857 பெரும் கிளர்ச்சிக்குப் பிறகு, முதல் நிலையான கொடி பிரித்தானிய அரசால் அறிமுகப்படுத்தப்பட்டது. இந்த கொடில் சிவப்பு நிற பின்புலத்தில் மேல் இடது புறத்தில் பிரித்தானிய சின்னமும், வலது பாதியின் நடுவில் அரச கிரீடத்தால் சூழப்பட்ட நட்சத்திரம் ஆகியவை அடங்கும்.  
இருபதாம் நூற்றாண்டின் முற்பகுதியில், எட்வர்ட் VII முடிசூட்டு விழாவையொட்டி, இந்தியப் பேரரசின் அதிகாரபூர்வ சின்னத்தின் தேவை பற்றிய விவாதம் தொடங்கியது. அதிகாரி வில்லியம் கோல்ட்சுட்ரீம், கொடியிலிருந்து நட்சத்திர சின்னத்தை இந்தியாவுக்கு பொருத்தமானதாக மாற்றுமாறு அரசாங்கத்திடம் பிரச்சாரம் செய்தார். இவரது முன்மொழிவு அரசாங்கத்தால் ஏற்கப்படவில்லை. இந்த நேரத்தில், பால கங்காதர திலகர் விநாயகர் உருவம் பதிக்கப்பட்ட வேண்டும் என்றும் மற்றும் அரவிந்தர் மற்றும் பங்கிம் சந்திர சட்டோபாத்யாயா காளி உருவம் பதிக்கப்பட்ட வேண்டும் எனவும் கூறினர். சிலர் மற்றொரு பசு சின்னம் பொறிக்கப்பட வேண்டும் எனக்கோரினார். இருப்பினும், இந்த சின்னங்கள் அனைத்தும் இந்து சமயத்தை மையமாகக் கொண்டவை என்பதால், இவை ஏற்கப்படவில்லை. இந்த சமயத்தில் பல கொடிகள் உருவாக்கப்பட்ட போதிலும் இவை எதுவும் தேசியவாத இயக்கத்தின் கவனத்தைப் பெறவில்லை.  
பால கங்காதர திலகர் மற்றும் அன்னி பெசண்ட் அம்மையார் சேர்ந்து தொடங்கிய *சுயாட்சிப் போராட்ட*த்தில் ஐந்து சிவப்பு நிற நீள்வடிவங்களும், நான்கு பச்சை நிற நேர் கோல் நீள்வடிவங்களும் கொண்ட மற்றுமொரு கொடி பயன்பாட்டுக்கு வந்தது. மேல் இடது மூலையில், ஆங்கிலேய பேரரசிடம் இருந்து சுயாட்சி பெறுவதைக் குறிக்கும் வகையில், யூனியன் ஜாக் வடிவம் அமைந்தது. வெள்ளை நிறத்தில் பிறைநிலா வடிவமும் நட்சத்திர வடிவமும் மேல் வலது பாகத்தில் அமைந்தன. மேலும் ஏழு வெள்ளை நட்சத்திரங்கள், இந்துக்கள் புனிதமாகக் கருதும் சப்தரிஷி நட்சத்திர குழு அமைப்பு வடிவில் உருவாக்கப்பட்டது. இக்கொடி, அநேகமாக யூனியன் ஜாக் சின்னத்தைக் கொண்ட காரணத்தினால் பெரும்பான்மை மக்களின் ஆதரவைப் பெறவில்லை.  
ஆயினும் பெரும்பாலானோர், வெவ்வேறு மதங்களை உணர்த்துமாறு கொண்ட பொருளை விரும்பவில்லை. 1924-ஆம் ஆண்டு கொல்கத்தாவில் குழுமிய அனைத்திந்திய சமசுகிருத குழுமம், இந்துக்களின் கடவுளான விஷ்ணுவின் கதத்தை உணர்த்தும் வகையில் காவி நிறத்தைக் கொடியில் சேர்க்குமாறு வலியுறுத்தியது. பின்னர், அதே வருடம், மற்ற மதத்தினரும் தத்தம் மதத்தைக் குறிக்க வெவ்வேறு மாற்றங்களை வலியுறுத்தினர். இதனைத் தொடர்ந்து, 2 ஏப்ரல் 1931-இல் காங்கிரசு ஆட்சிக் குழு, அமைத்த ஏழு நபர்கள் அடங்கிய ஒரு கொடிக் குழு, மூன்று வர்ணங்களும் மத உணர்வுகளைத் தூண்டும் வகையில் அமைந்துள்ளன என்றும் அதற்கு பதிலாக, ஒரே வர்ணமாகக் காவி நிறமும் அதில் சக்கரமும் இருக்குமாறு மாற்றியமைக்க வேண்டும் என்றும் வலியுறுத்தியது. ஆனால் இந்திய தேசிய காங்கிரசு அதனை ஏற்கவில்லை.  
இந்தியத் தேசிய இராணுவம் பயன்படுத்திய கொடி.]]
அதே சமயம், *ஆசாத் ஹிந்த்* என்ற எழுத்துகள் பொறிக்கப்பட்ட, சக்கரத்திற்குப் பதிலாகத் தாவும் புலியை நடுவில் கொண்ட ஒரு கொடியை சுபாசு சந்திரபோசின் இந்தியத் தேசிய இராணுவம் பயன்படுத்தியது. சக்கரத்திற்குப் பதிலாக அமைந்த புலியின் உருவம், மகாத்மா காந்தியின் அகிம்சை வழிகளுக்கு நேர் எதிர் மாறான சுபாசு சந்திரபோசின் வழிகளை உணர்த்துவதாக அமைந்தது. இந்தக் கொடி தேசியக் கொடியா இல்லாவிடிலும் முதல் முதலாக மணிப்பூரில், சுபாசு சந்திர போசு அவர்களால் கொடியேற்றப்பட்டது.
# இந்திய தேசியக் கொடி

## வரலாறு

### இறுதி வடிவமைப்பு

1947 ஆம் ஆண்டு இந்தியாவின் கொடிக்கான முன்மொழிவு  
23 சூன் அன்று தொடங்கிய அவ்விவாதம் மூன்று வாரங்களுக்குப் பிறகு, 14 சூலை-இல் முடிவடைந்தது. அதன் காரணமாக, அனைத்து சமூகத்தினரும் ஏற்கும் வகையில், இந்திய தேசியக் காங்கிரசு கட்சியின் கொடியைச் சில மாற்றங்களூடன் இந்திய தேசிய கொடியாக ஏற்றது. மேலும் இந்திய தேசியக் கொடிக்கு எவ்வித மத சாயலும் இருக்கக் கூடாதென்று முடிவெடுக்கப்பட்டது. முன் இருந்த நூற்புச் சக்கரத்திற்கு பதில், சாரனாத்தின் சாஞ்சி ஸ்தூபியில் உள்ள அசோகச் சக்கரம் ஏற்கப் பட்டது. சர்வப்பள்ளி இராதாகிருட்டிணன் இந்த சக்கரம் என்பது *தர்மம்* என்பதை குறிப்பதாக இருப்பதால் தேர்ந்தெடுக்கப்பட்டது எனக் கூறினார். ஜவஹர்லால் நேரு இந்த மாற்றம் மிகவும் நடைமுறைக்குரியது என்று விளக்கினார், ஏனெனில் சுழலும் சக்கரத்துடன் கூடிய கொடியைப் போலல்லாமல், இந்த வடிவமைப்பு சமச்சீராக தோன்றும் என்று கூறினார். காந்தி இந்த மாற்றத்தால் மிகவும் மகிழ்ச்சியடையவில்லை என்றாலும் இறுதியில் அதை ஏற்றுக்கொண்டார். இவ்வாறு மாற்றியமைக்கப்பட்டு ஏற்றுக் கொள்ளப்பட்ட இந்திய தேசியக் கொடி முதல் முதலாகச் சுதந்திர இந்தியாவில் ஆகஸ்ட் 15, 1947-ஆம் நாள் கொடியேற்றப்பட்டது.
# இந்திய தேசியக் கொடி

## வடிவமைப்பு

### அளவுகள்

இந்தியக் கொடி மூன்று பங்கு அகலம் மற்றும் இரண்டு பங்கு உயரம் என்ற விகித அடிப்படையில் இருக்க வேண்டும். கொடியின் மூன்று கிடைமட்ட பட்டைகளும் (காவி, வெள்ளை மற்றும் பச்சை) சம அளவில் உள்ளன. அசோகச் சக்கரம் இருபத்தி நான்கு சம இடைவெளி கொண்ட ஆரங்களைக் கொண்டுள்ளது.  
இந்தியக் கொடிக்கான உற்பத்தித் தரங்கள் பிரிவு 4.3.1 இன் கீழ் கொடி மற்றும் சக்கரத்தின் குறிப்பிட்ட அளவுகளை விவரிக்கும் விளக்கப்படம் உள்ளது.
! அகலம் மற்றும் உயரம் (மிமீ)
! அசோக சக்கரத்தின் விட்டம் (மிமீ)
|-
| 1
| 6300&nbsp;×&nbsp;4200
| 1295
|-
| 2
| 3600&nbsp;×&nbsp;2400
| 740
|-
| 3
| 2700&nbsp;×&nbsp;1800
| 555
|-
| 4
| 1800&nbsp;×&nbsp;1200
| 370
|-
| 5
| 1350&nbsp;×&nbsp;900
| 280
|-
| 6
| 900&nbsp;×&nbsp;600
| 185
|-
| 7
| 450&nbsp;×&nbsp;300
| 90
|-
| 8
| 225&nbsp;×&nbsp;150
| 40
|-
| 9
| 150&nbsp;×&nbsp;100
| 25
|}
# இந்திய தேசியக் கொடி

## நிறங்கள்

கொடி குறியீடு அசோகச் சக்கரத்தை கடற்படை நீல நிறத்தில் கொடியின் இருபுறமும் அச்சிட வேண்டும் எனக் கூறுகிறது.
# வர்ணம் (இசை)

**வர்ணம்** என்னும் பாட்டு வகை பாடல் பயிற்சிக்கும் பாடல் அரங்க நிகழ்ச்சிகளுக்கும் (கச்சேரிகளுக்கும்) பொதுவாக இருக்கும் ஒரு பாடல் வகையாகும். குறிப்பாக இது பாடல் பயிற்சிக்கு மிக முக்கிய உருப்படியாகும். ஏனெனில் இதில் இராகங்களின் இலக்கணங்கள் தெளிவாக அமைந்திருக்கும். தான வர்ணங்கள், கச்சேரிகளின் தொடக்கத்திலேயே பாடப்படுகின்றன. பத வர்ணங்கள், நாட்டிய நிகழ்ச்சிகளில் முக்கிய இடம் பெறுகின்றன.  
இராகங்களின் சிறப்பியல்பைக் (**பா**வத்தைக்) காட்டுகின்ற மனதை ஈர்க்கும் (ரஞ்சகப்) பிரயோகங்களை அந்தந்த இராகங்களில் அமைந்துள்ள வர்ணங்களில் காணலாம்.
# வர்ணம் (இசை)

## அங்க வேறுபாடுகள்

வர்ணத்தின் பாடல் வரிகள் (சாகித்தியம்) குறைவாகவே காணப்படும். சாகித்தியமானது பக்தி விடயமாக, சிருங்கார விடயமாக, சங்கீதத்தை ஆதரித்த பிரபுக்களைப் பற்றியதாக அமைந்திருக்கும். வர்ணத்தை பூர்வாங்கம், உத்தராங்கம் என இரு பிரிவுகளாகப் பிரிக்கலாம். பூர்வாங்கப் பகுதியில் பல்லவி, அனுபல்லவி, முக்தாயிஸ்வரம் என்னும் அங்கங்களும், உத்தராங்கப் பகுதியில் சரணம், சிட்டை ஸ்வரம் என்பனவும் இடம் பெறும். சரணத்திற்கு உபபல்லவி, எத்துக்கடைப்பல்லவி, சிட்டைப்பல்லவி என்னும் மறு பெயர்களும் உண்டு. சிட்டைச் சுரங்களுக்கு சரண சுரங்கள், எத்துக் கடை சுரங்கள் என்னும் மறு பெயர்கள் உண்டு.  
சிட்டை சுரத்தில் ஒரு வரிசைக் கிரமம் அமைந்துள்ளது. சரணத்தை அடுத்து வரும் முதலாவது சிட்டை சுரத்தின் ஸ்வரங்கள் நெடில் சுரங்களாக அமைந்திருக்கும். முதல் 2, 3 சிட்டை சுரங்கள் ஒற்றை ஆவர்த்தனமாகவும் பின்னர் வருபவை 2, 4 ஆவர்த்தனங்களாகவும் அமைந்திருக்கும். சில வர்ணங்களில் மூன்று ஆவர்த்தனங்களைக் கொண்ட சிட்டைச் சுரங்களும் உண்டு.
# வர்ணம் (இசை)

## வர்ணத்தின் வகைகள்

இராகமாலிகையாக அமைந்த வர்ணங்களும் உண்டு. இவற்றின் அங்கங்கள் ஒவ்வொன்றும் வெவ்வேறு இராகங்களில் அமைந்திருக்கும். வர்ணங்களை அப்பியாசம் செய்வதனால் உருப்படிகளை அழகுபடுத்தி மெருகுடனும், கமகத்துடனும் பாடுவதற்கும், வாசிப்பதற்கும் திறமை உண்டாகின்றது. வர்ணங்களை இயற்றுவதற்கு விஷேட திறமையும் கற்பனா சக்தியும் வேண்டும். வர்ணம் இரு வகைப்படும். அவையாவன:
1. தான வர்ணம்.
1. பத வர்ணம்.
# வர்ணம் (இசை)

## தான வர்ணம்

தான ஜாதி சஞ்சாரங்களுடன் பிரகசிக்கும் உருப்படியே தான வர்ணம் ஆகும். இவற்றில் பல்லவி, அனுபல்லவி, சரணம் என்னும் அங்கங்களுக்கு மட்டும் சாகித்தியம் உண்டு. இவற்றை இரண்டு காலங்களிலும் பாடலாம். இவற்றைக் கச்சேரியின் ஆரம்பத்தில் பாட கச்சேரி சீக்கிரம் களை கட்டும். இவை ஆதி, அட, ஜம்பை தாளங்களிலே உண்டு.
# வர்ணம் (இசை)

## தான வர்ணங்களை ஆக்கியோர்

1. பச்சிமிரியம் ஆதியப்பர்
1. வீணை குப்பையர்
1. பட்டணம் சுப்பிரமணியய்யர்
1. டைகர் K. வரதாச்சாரியார்
1. K. பொன்னைய்யாப்பிள்ளை போன்றோர்.
# வர்ணம் (இசை)

## பத வர்ணம்

இது நாட்டிய இசையில் முக்கிய இடம் பெறுகிறது. இவை சௌக்க காலத்திலேயே அமைந்துள்ளன. எனினும் சில மத்திம காலத்திலும் அமைந்துள்ளன. இதன் எல்லா அங்கங்களுக்கும் சாகித்தியம் உண்டு. இது *சௌக்கவர்ணம்* என்றும் *ஆடவர்ணம்* என்றும் அழைக்கப்படும். ஸ்வரம் ஆடத் தகுந்ததாகவும் சாகித்தியம் அபிநயத்திற்குத் தகுந்ததாகவும் அமைந்திருக்கும். பெரும்பாலும் ஆதி, ரூபக தாளங்களில் அமைந்திருக்கும். ஜதிகள் உள்ள பத வர்ணங்களும் காணப்படுகிறன. இவை *பதஜதி வர்ணங்கள்* எனப்படும். தான வர்ணங்களை விட பத வர்ணங்களில் சாகித்தியம் கூடுதலாகக் காணப்படும்.
# வர்ணம் (இசை)

## பத வர்ணங்களை ஆக்கியோர்

1. கோவிந்த ராமையர்
1. ராமஸ்வாமி தீஷிதர்
1. பல்லவி சேஷய்யர்
1. ராமசாமி சிவன்
1. பாபநாசம் சிவன் முதலியோர்.
# செப்டம்பர் 26

## பிறப்புகள்

- 1820 &ndash; ஈஸ்வர சந்திர வித்யாசாகர், இந்திய மெய்யியலாளர், ஓவியர் (இ. 1891)
- 1833 &ndash; சார்ல்ஸ் பிராட்லா, ஆங்கில அரசியல்வாதி (இ. 1891)
- 1849 &ndash; இவான் பாவ்லோவ், நோபல் பரிசு பெற்ற உருசிய மருத்துவர் (இ. 1936)
- 1867 &ndash; வின்சர் மெக்கே, அமெரிக்க இயங்குபடக் கலைஞர் (இ. 1934)
- 1876 &ndash; எடித் அப்போட், அமெரிக்க பொருளியலாளர், சமூக சேவையாளர் (இ. 1957)
- 1878 &ndash; பியதோசி நிகோலயேவிச் கிரசோவ்சுகி, உருசிய வானியலாளர் (இ. 1948)
- 1886 &ndash; ஆர்ச்சிபால்ட் ஹில், நோபல் பரிசு பெற்ற ஆங்கிலேய மருத்துவர் (இ. 1977)
- 1888 &ndash; தாமஸ் ஸ்டியன்ஸ் எலியட், நோபல் பரிசு பெற்ற ஆங்கிலேயக் கவிஞர், எழுத்தாளர், திறனாய்வாளர் (இ. 1965)
- 1890 &ndash; பாபநாசம் சிவன், கருநாடக இசை அறிஞர் (இ. 1973)
- 1894 &ndash; ஜே. எல். பி. ரோச் விக்டோரியா, தமிழக அரசியல்வாதி, தொழிலதிபர் (இ. 1962)
- 1897 &ndash; ஆறாம் பவுல் (திருத்தந்தை) (இ. 1978)
- 1908 &ndash; பெரியசாமி தூரன், கருநாடக இசை அறிஞர் (இ. 1987)
- 1913 &ndash; திருக்குறள் வீ. முனிசாமி, தமிழறிஞர் (இ. 1994)
- 1923 &ndash; தேவ் ஆனந்த், இந்திய நடிகர், இயக்குநர் (இ. 2011)
- 1926 &ndash; துளசி கிரி, நேபாள பிரதமர் (இ. 2018)
- 1926 &ndash; வ. விஜயபாஸ்கரன், தமிழக இதழாசிரியர், எழுத்தாளர் (இ. 2011)
- 1932 &ndash; மன்மோகன் சிங், இந்தியாவின் 13வது பிரதமர் (இ. 2024)
- 1934 &ndash; ஏர்னெஸ்ட் மக்கின்டயர், இலங்கை-ஆத்திரேலியத் தமிழ் ஆங்கில நாடகாசிரியர் (இ. 2025)
- 1936 &ndash; வின்னி மண்டேலா, தென்னாப்பிரிக்க அரசியல்வாதி (இ. 2018)
- 1944 &ndash; தோப்பில் முகமது மீரான், தமிழக எழுத்தாளர் (இ. 2019)
- 1965 &ndash; பெத்ரோ பொரொசென்கோ, உக்ரைனின் 5வது அரசுத்தலைவர்
- 1966 &ndash; பூரி ஜெகன்நாத், இந்தியத் திரைப்பட இயக்குநர், தயாரிப்பாளர்
- 1979 &ndash; டாவி ரோயிவாசு, எசுத்தோனியாவின் 16வது பிரதமர்
- 1981 &ndash; செரீனா வில்லியம்ஸ், அமெரிக்க டென்னிசு வீராங்கனை
- 1985 &ndash; அபிசேக் ரகுராம், இந்திய கருநாடக இசைப் பாடகர்
- 1989 &ndash; சந்தியா, தென்னிந்திய நடிகை
# செப்டம்பர் 26

## இறப்புகள்

- 1842 &ndash; ரிச்சர்டு வெல்லசுலி, பிரித்தானிய அரசியல்வாதி, இந்தியத் தலைமை ஆளுநர் (பி. 1760)
- 1915 &ndash; கீர் ஹார்டி, இசுக்கொட்டிய இடதுசாரி அரசியல்வாதி, தொழிற்சங்கவாதி (பி. 1856)
- 1922 &ndash; இலெவ் அலெக்சாண்ட்ரோவிக் சுகேவ், உருசிய வேதியியலாளர் (பி. 1873)
- 1954 &ndash; தேசிக விநாயகம்பிள்ளை, தமிழகக் கவிஞர் (பி. 1876)
- 1959 &ndash; எஸ். டபிள்யூ. ஆர். டி. பண்டாரநாயக்கா, இலங்கையின் 4வது பிரதமர் (இ. 1899)
- 1966 &ndash; சே. ப. இராமசுவாமி, இந்திய வழக்கறிஞர், அரசியல்வாதி, ஆளுநர் (பி. 1879)
- 1978 &ndash; மன்னே சீகுபான், நோபல் பரிசு பெற்ற சுவீடிய இயற்பியலாளர் (பி. 1886)
- 1987 &ndash; திலீபன், தமிழீழ விடுதலைப் புலிகளின் உறுப்பினர் (பி. 1963)
- 2010 &ndash; குளோரியா ஸ்டுவர்ட், அமெரிக்க நடிகை (பி. 1910)
- 2014 &ndash; ஜெரால்டு ஜெர்ரி நியூகெபௌவேர், அமெரிக்க வானியலாளர், இயற்பியலாளர் (பி. 1932)
- 2019 &ndash; ஜாக் சிராக், பிரான்சின் 22வது அரசுத்தலைவர் (பி. 1932)
- 2022 &ndash; எஸ். வி. இரமணன், தமிழ்த் திரைப்பட இசையமைப்பாளர், இயக்குநர், தயாரிப்பாளர்
# செப்டம்பர் 26

## சிறப்பு நாள்

- டொமினியன் நாள் (நியூசிலாந்து)
- புரட்சி நாள் (யெமன்)
# தமிழர் கப்பற்கலை

உபயோகித்த கலம். நான்கு பாய்மரங்களைக் கொண்டது]]  
**தமிழர் கப்பற்கலை** என்பது கப்பல் கட்டுவது, பராமரிப்பது, செலுத்துவது ஆகிய செயற்பாடுகளில் தமிழர்களின் தொழில்நுட்பத்தையும், ஈடுபாட்டையும் குறிக்கின்றது. தொன்மைக்காலம் தொட்டு தமிழர் கப்பற்கலையிலும் கடல் பயணத்திலும் தேர்ந்து விளங்கினர். இத்துறை வல்லுனர்கள் கம்மியர் எனப்பட்டனர். "தமிழ் இலக்கியங்கள் பலவற்றிலும் கடலும் கலமும் சாதாரணமாய்ப் பிரயோகிக்கப்பட்டிருப்பதிலிருந்து, தமிழர் கடலைத் தமது வாழ்க்கையில் ஒரு பகுதியாக அமைத்துக் கொண்டதை அறிகிறோம்" என்ற *கடலோடி* நூலின் ஆசிரியர் நரசய்யாவின் கூற்றிலிருந்து தமிழரின் ஆழ்ந்த கப்பற்கலை ஈடுபாட்டை அறியலாம்.
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

சங்க இலக்கியங்களும் பெரிப்புளுசின் எரித்திரியக் கடற்செலவு, தாலமியின் நிலவியல் கையேடு, பிளினியின் இயற்கை வரலாறு ஆகிய நூல்களும் தமிழகத் துறைமுகங்கள், கடற்கரை வணிக மையங்கள்பற்றிய குறிப்புகளைத் தருகின்றன.
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

### சங்ககாலம்

ஓதம் அறிதல் என்பது சங்ககாலம் தொட்டே தமிழர் பயன்படுத்திய கலம் ஓட்டும் தொழில் நுட்பத்தில் ஒன்றாகும். ஓதத்தை (Tide) இரண்டு வகையாக்கி கழி ஓதம் (Tide towards the Shore - High tide), கடல் ஓதம் (Tide towards the Sea - Low Tide) என இரண்டாகப் பிரித்தனர் தமிழர். கழி ஓதத்தின் போது கடல் நீரானது கரை நோக்கி நகரும். ஓதம் குறையும் போது கடல் நோக்கி நீர் நகரும் என்பதால் அப்போதே கரையில் உள்ள கலங்களில் ஏறிக் கடலுக்குள் செல்வர். ஓதம் அதிகமாக இருக்கும் போது தலைவியை ஏன் பிரிந்து செல்கிறாய் தலைவா என்று தலைவியின் தோழி தலைவனை வினவுவது போன்று அகப்பாட்டு ஒன்றும் உண்டு. மேற்கொடுத்த சங்கப்பாடல்களின் மூலம் ஓதம் என்ற இயற்கை சக்தியைக் கலம் ஓட்டத் தமிழர் பயன்படுத்தினர் என அறியலாம்.  
முன்துறை என்பது சங்ககாலத்தில் கழிமுகங்களின் வெளிப்பகுதியில் காணப்படும் துறைமுகமாகும். இது கழிமுகத்தின் வெளிப்பகுதியை குறிக்கிறது என்பதை ஐங்குறுநூறு என்னும் சங்க இலக்கியத்தில் கூறப்படும் *முன்துறை இலங்குமுத்து உறைக்கும் எயிறுகெழு துவர்வாய்* என்னும் வரிகளின் மூலம் அறியலாம். மேலும் இம்முன்துறையில் நாவாய் நங்கூரமிட்டு பாய்மரத்தை மடக்கி வைத்திருக்கும் என்பதை *தூங்கு நாவாய், துவன்று இருக்கை* என்று பட்டினப்பாலை குறிக்கிறது. நீர்க்கலங்களிலிருந்து நிறை அதிகமான பொருட்கள் இறக்கப்பட்டவுடன் தன் பாய்மரங்களை மீண்டும் உயர்த்தி நீரோட்டம் அதிகமாக இருக்கும் கழிமுகத்தின் உட்பகுதியான பெருந்துறைக்கு செல்லும். இதையே புறம் *கூம்போடு மீம்பாய் கலையாது புகாஅர்ப் புகுந்த பெருங்கலம்* என்று குறிப்பிடுகிறது. மேற்குறித்த சங்கப்பாடல்கள் கழிமுகங்களில் வெளிப்பகுதியில் நீரோட்டம குறைவு என்பதால் அங்கே உள்ள முன்துறையில் நங்கூரமிட்டு பாய்மரம் இறக்கி நிறை அதிகம் கொண்ட பொருட்களை இறக்கிவிட்டு, கழிமுகத்தின் வாய்ப்பகுதியில் நீரோட்டம் அதிகம் என்பதால் அங்கே பாய்மரத்தை ஏற்றி மிக வேகமாகக் கழிமுகத்தின் உட்பகுதியான பெருந்துறையை அடையுமாம் தமிழர் கலங்கள் என்பதையே குறிக்கின்றன.  
சங்ககால தமிழர் கலங்கள் வேந்தர்களால் வணிக நோக்கத்துக்குப் பயன்படுத்தப் பட்டதோடு நில்லாமல் இலங்கையை போரில் வெல்லுவதற்கும் பயன்படுத்திக் கொண்டனர்.
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

### வரலாற்றுக் காலம்

முதலாம் பாண்டியப் பேரரசு (கி.பி. 550 - 950), சோழப் பேரரசு (கி.பி. 850 - 1250), இரண்டாம் பாண்டியர் பேரரசு (கி.பி. 1150 - 1350) போன்ற காலங்களில் தமிழர் கப்பல்கள் வணிகத்தில் சிறப்புற்றதோடு நில்லாமல் கடல் கடந்து இலங்கை, கிழக்குப் பகுதிகளில் உள்ள பல நாடுகளின் மீது படை எடுத்து வென்றனர். அதிலும் பாண்டியர் ஆட்சியின் கீழ் இருபத்தி ஐந்துக்கும் மேற்பட்ட துறைமுகங்கள் செயல்பட்டு வந்தன.
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

### ஆங்கிலேயர் காலம்

"எங்கோ நடுவில் ஆங்கிலேயர் வருவதற்குச் சற்று முன்பிருந்தே நம் கப்பற்கலை சிறிது சிறிதாக ஒதுக்கப்பட்டு, ஆங்கிலேயரின் சுரண்டலில் இறுதியாகச் சமாதியில் இடப்பட்டுவிட்டது. ஆங்கிலேயர் தமது வாணிபம் பொருட்டு எத்துணை அக்கிரமும் செய்வதில் தயங்கவில்லை என்பதை பிறகு வாழ்ந்து மறைந்த வ. உ. சிதம்பரனார் வாழ்க்கையிலிருந்து அறிகின்றோம்" (நரசய்யா, 140).  
"1789 இல், கிழக்கிந்தியக் கம்பெனிக்குச் சாதகமாகக் கல்கத்தா கெஜட்டில், இந்திய தச்சர்களோ, பணிமனையினரோ, கொல்லரோ, கப்பல்களில் வேலை செய்ய இயலாதென உத்தரவு பிறப்பிக்கப்பட்டது" (நரசய்யா, 154)  
1906 இல் ஆரம்பிக்கப்பட்ட வ.உ. சிதம்பரம் பிள்ளையின் சுதேசிக் கப்பல் கம்பெனி பிரித்தானியாவின் இந்தியா கம்பெனியினதும் அன்றைய காலனித்துவ அரசின் கூட்டுச் சதியினால் அழிவுற்றது. "பிரித்தானியாவின் இந்தியா கம்பெனி சுதேசி கம்பெனியைவிடக் குறைவாகக் கட்டணம் விதித்து, துறைமுக அடிவருடி அதிகாரிகளின் தயவால், சுதேசி கம்பெனி கப்பலின் முன்பே சென்று, சிதம்பரம் பிள்ளையின் கப்பலுக்கு வருமானம் இல்லாதவாறு செய்தது." மேலும், "சிதம்பரம் பிள்ளையவர்களை கைது செய்தது" (நரசய்யா, 155).  
நுண்கலைச் செல்வர் சாத்தன்குளம் அ. இராகவன் எழுதிய "நம் நாட்டுக் கப்பற்கலை" என்னும் நூலில் பண்டைய தமிழரின் கப்பற்கலை பற்றிய பல தகவல்கள் உள்ளன.  
இல் வல்வெட்டித்துறையிலிருந்து அமெரிக்கா சென்ற அன்னபூரணி]]
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

### அன்னபூரணி

1933 இல் யாழ்ப்பாணத்தின் துறைமுகங்களின் ஒன்றான வல்வெட்டித்துறையிலிருந்து *அன்னபூரணி* என்னும் 133 அடி நீளமான பாய்க்கப்பல் பயணம் மேற்கொண்டு, வெற்றிகரமாக அட்லாண்டிக் கடலைக் கடந்து அமெரிக்கத் துறைமுகமான மசச்சூசெட்ஸ் இனை வந்தடைந்தது. இப்பாய்க் கப்பலானது யாழ்ப்பாணத்தில் கிடைக்கும் மரங்களைக் கொண்டு உள்ளூரிலேயே தயாரிக்கப்பட்டது.  
பாய்மரக்கப்பலாக ஆரம்பத்தில் இது கட்டப்பட்டாலும் இதை வாங்கிய அமெரிக்கர் பின்னர் இந்தக் கப்பலை நீராவிக்கப்பலாக மாற்றித் தரும்படி கேட்டதற்கிணங்க நீராவிக்கப்பலாக மாற்றிக் கொடுக்கப் பட்டது. - (ஆதாரம் - " வல்வெட்டித் துறையிலிருந்து வட அமெரிக்கா வரை கப்பலோட்டிய தமிழர்கள் " )
# தமிழர் கப்பற்கலை

## கால வாரியாகத் தமிழர் கடல்சார் நுட்பங்கள்

### தமிழ் மணி

பண்டைய காலங்களில் தமிழர்களின் கப்பலில் பயன்படுத்தப்பட்ட மணி ஒன்று தற்சமயம் நியூசிலாந்து நாட்டில் உள்ள வெலிங்டன் அருங்காட்சியகத்தில் "தமிழ் மணி" ஆக உள்ளது.
# தமிழர் கப்பற்கலை

## துறைமுகங்கள்

### பண்டைக்கால முக்கிய துறைமுகங்கள்

- பாண்டியர் துறைமுகங்கள் - 30 துறைமுகங்களுக்கும் மேலாகப் பாண்டியர்கள் துறைமுகங்களைக் கட்டியிருந்தனர்.
- காவிரிப்பூம்பட்டினம் - சோழர்களின் துறைமுகம்
- வஞ்சி - சேரர்களின் துறைமுகம்
- மாந்தைத் துறைமுகம்
- முசிறித் துறைமுகம்
# தமிழர் கப்பற்கலை

## துறைமுகங்கள்

### இக்கால முக்கிய துறைமுகங்கள்

- திருகோணமலைத் துறைமுகம்
- சென்னைத் துறைமுகம்
- தூத்துக்குடித் துறைமுகம்
- எண்ணூர்த் துறைமுகம்
# தமிழர் கப்பற்கலை

## கப்பல், கடல் கலங்கள் வகைகள்

- கட்டுமரம்
- நாவாய்
- தோணி
- வத்தை
- வள்ளம்
- மிதவை
- ஓடம்
- தெப்பம்
- டிங்கி
- பட்டுவா
- வங்கம்
- அம்பி - பயணிகள் சென்றுவர பயன்படுத்தப் பட்ட நீருர்தி.
- திமில் - பெரும்பாலும் மீன்பிடிக்கப் பயன்பட்டது.
# தமிழர் கப்பற்கலை

## வெளிநாட்டார் குறிப்புகள்

ஆட்சியில் மதுரை உலகின் தலைசிறந்த செல்வச்செழிப்புள்ள நகரமாக இருந்ததாக மார்க்கோ போலோ குறிப்பு..]]  
லெப்டிணன்ட் வாக்கர் என்ற ஆங்கிலேயர் கி.பி. 1811இல் நமது கப்பல்களைக் கண்டு வியந்து பின்வருமாறு கூறினார்.
'பிரித்தானிய காரர்கள் கட்டிய கப்பல்களை 12 ஆண்டுகளுக்கு ஒருமுறை மராமத்துச் செய்து தீர வேண்டும். ஆனால் தமிழர் கட்டிய கப்பல்களுக்கு 50 ஆண்டானாலும் பழுது பார்க்கும் அவசியம் இல்லை."
# தமிழர் கப்பற்கலை

## கலைச்சொற்கள்

பார்க்க - தமிழர் கப்பற்கலை கலைச்சொற்கள்
# தமிழர் கப்பற்கலை

## தமிழீழ விடுதலைப் புலிகளின் கடற்புலிகள்

- கடற்புலிகள்
# தொழிலும் தொழில் வல்லுனர்களும் (தமிழ்ப் பெயர்கள்)

*இப்பட்டியல் சாதிகளின் பட்டியல் இல்லை. சாதிப்பெயர்களும் தொழில் பெயர்களும் ஒன்றாக இருப்பது தமிழ் சமூகத்தில் காணக்கூடிய ஒரு இயல்பு. குறிப்பிட்ட இடுகைகளுக்கு ஆட்சோபனை இருக்கும் பட்சத்தில் உரையாடல் பக்கத்தில் தெரிவியுங்கள். நன்றி.*  
**'''தொழிலும் தொழில் வல்லுனர்க்ளும் (தமிழ்ப் பெயர்கள்)'''**  
| **தொழில் வல்லுனர்பவனைநஸள, ஃஐடிளுரட பெயர்கள்** | **தொழில்** |  |
| --- | --- | --- |
| கம்மியர் | கப்பற்கலை, தமிழர் கப்பற்கலை |  |
| நிரலாளர் | நிரலாக்கம் |  |
| கொல்லர் | உலோகங்களில் பொருட்களை செய்பவர்கள் |  |
| தச்சர், தச்சன், மரவேலையாளர் | மரவேலை |  |
| நெசவாளர் | நெசவுத் தொழில்நுட்பம் |  |
| தட்டார் | பொன் ஆபரணங்கள் செய்பவர்கள் |  |
| மண்ணாளர்கள் | மண் கொண்டு சிற்பம் செய்பவர்கள் |  |
| உழவர், உழத்தி, உழவன் | உழுதல் அல்லது விவசாயம் செய்பவர்கள் |  |
| எயினர், வேடர் | வேட்டை |  |
| நடிகர், நடிகை, நடிகன் | நடிப்பு |  |
| சண்டாளர் | பிணம் புதைத்தல், தண்டனை நிறைவேற்றல் |  |
| பொறியியலாளர் | பொறியியல் |  |
| ஆயர், ஆய்ச்சி, இடையர்,கோகுலம்,யாதவர்,கோனார். | பால் & பால் பண்ணை தொழில்நுட்பம் சார்ந்த தொழில்கள் |  |
| மருத்துவர் | ஆங்கில மருத்துவர் | பொதுவான உடல்சார் நோய்களைக் கண்டறிந்து பரிகாரம் ஔடதம் செய்தல் |
| பல் | பல்,பல் சுகாதாரம் பற்றிய பிரச்சினைகளை |  |
| கால்நடை/மிருக | கால்நடைகளுக்கான நோய்கள், சுகாதார பிரச்சினைகளை தீர்த்தல் |  |
| அறுவைச் சிகிச்சை | சில நோய் நிலைமைகளின் போது சத்திரசிகிச்சை மூலம் பரிகாரம் காணல் |  |
| நாட்டு/சித்த | மூலிகை மருந்துகள் மூலம் பிணிகளை தீர்த்தல் |  |
| ஆயுர்வேத | ஆயுர்வேத மருத்துவ முறை மூலம் பிணிகளை தீர்த்தல் |  |
| யுனானி | யுனானி மருத்துவ முறை மூலம் பிணிகளை தீர்த்தல் |  |
| வழக்கறிஞர் | சட்ட வழிமுறைகளுக்கேற்ப வாக்காடல். |  |
| அரசியல்வாதி | அரசு அலகுகளை மக்கள் சார்பாளாராக கட்டமைத்து நிர்வாகித்தல். |  |
| கணக்காளர் | ஒரு அமைப்பின் அல்ல தனிப்பட்டவரின் வரவு செலவுகளைக் கணிக்கில் வைப்பவர். |  |
| ஓவியர் | ஓவியம் வரைபவர். |  |
| பாடகர் | பாடல்களை பாடுபவர். |  |
| விளையாட்டு வீரர் | விளையாட்டுகளில் சிறப்பாக பங்கேற்ககூடியவர். |  |
| விண்ணோடி | விண்வெளி செல்வோர் |  |
| வானோடி | வானூர்து ஓட்டுவோர் |  |
| வண்ணார் ?? | துணி துவைப்போர் |  |
| குறவர், குறத்தி | பாட்டு, குறிசொல்லுதல், மலைபடு திரவியங்கள் விற்றல் |  |
# சனவரி 18

## பிறப்புகள்

- 1752 &ndash; ஜான் நாசு, பிரித்தானியக் கட்டிடக் கலைஞர் (இ. 1835)
- 1854 &ndash; குமாரசாமிப் புலவர், ஈழத்துப் புலவர் (இ. 1922)
- 1892 &ndash; ஒலிவர் ஹார்டி, அமெரிக்க நகைச்சுவை நடிகர் (இ. 1957)
- 1921 &ndash; நாம்பு ஓச்சிரோ, நோபல் பரிசு பெற்ற சப்பானிய-அமெரிக்க இயற்பியலாளர் (இ. 2015)
- 1927 &ndash; எஸ். பாலச்சந்தர், தமிழக நடிகர், இயக்குநர், தயாரிப்பாளர், பாடகர், வீணை இசைக்கலைஞர் (இ. 1990)
- 1936 &ndash; ஜோன் ரூட், கென்ய சுற்றுச்சூழல் ஆர்வலர், திரைப்படத் தயாரிப்பாளர் (இ. 2006)
- 1952 &ndash; வீரப்பன், தமிழக சந்தனக் கடத்தல்காரர் (இ. 2004)
- 1955 &ndash; கெவின் கோஸ்ட்னர், அமெரிக்க நடிகர், இயக்குநர், தயாரிப்பாளர்
- 1955 &ndash; எரிக் சொல்ஹெய்ம், நோர்வே அரசியல்வாதி
- 1969 &ndash; டேவ் பாடிஸ்டா, அமெரிக்க மற்போர் வீரர், நடிகர்
- 1971 &ndash; அமி பர்கர், அமெரிக்க வானியலாளர்
- 1971 &ndash; பெப் கார்டியோலா, எசுப்பானியக் கால்பந்து வீரர்
- 1971 &ndash; பின்யாவாங்கா வையினையினா, கென்ய எழுத்தாளர், ஊடகவியலாளர்
- 1972 &ndash; வினோத் காம்ப்ளி, இந்தியத் துடுப்பாளர்
- 1980 &ndash; ஜேசன் செகெல், அமெரிக்க நடிகர்
# சனவரி 18

## இறப்புகள்

- 1862 &ndash; ஜான் டைலர், அமெரிக்காவின் 10வது அரசுத்தலைவர் (பி. 1790)
- 1917 &ndash; அன்ட்ரூ மறீ, தென்னாப்பிரிக எழுத்தாளர், மற்றும் கிறித்துவப் பாதிரியார் (பி. 1828)
- 1936 &ndash; இரட்யார்ட் கிப்ளிங், நோபல் பரிசு பெற்ற ஆங்கிலேய எழுத்தாளர் (பி. 1865)
- 1936 &ndash; ஜான் வுட்ரோஃப், பிரித்தானிய கீழ்த்திசைவாதி (பி. 1865)
- 1955 &ndash; சாதத் ஹசன் மண்ட்டோ, பாக்கித்தானிய எழுத்தாளர் (பி. 1912)
- 1963 &ndash; ப. ஜீவானந்தம், தமிழகப் பொதுவுடமைக் கட்சித் தலைவர் (பி. 1906)
- 1982 &ndash; உவாங் சியான்பான், சீன வரலாற்றாளர், மானிடவியலாளர் (பி. 1899)
- 1995 &ndash; அடால்ஃப் புடேனண்ட், நோபல் பரிசு பெற்ற செருமானிய வேதியியலாளர் (பி. 1903)
- 1996 &ndash; என். டி. ராமராவ், தென்னிந்திய நடிகர், இயக்குநர், தயாரிப்பாளர், ஆந்திராவின் 10வது முதலமைச்சர் (பி. 1923)
- 2003 &ndash; ஹரிவன்சராய் பச்சன், இந்தியக் கவிஞர், நூலாசிரியர் (பி. 1907)
- 2005 &ndash; எஸ். எம். கார்மேகம், இலங்கை மலையக எழுத்தாளர் (பி. 1939)
- 2006 &ndash; வை. சச்சிதானந்தசிவம், ஈழத்து ஓவியர், எழுத்தாளர், குறும்பட இயக்குநர், எழுத்தாளர் (பி. 1940)
- 2016 &ndash; தி. ச. சின்னத்துரை, சிங்கப்பூர் உயர் நீதிமன்ற நீதிபதி (பி. 1930)
- 2018 &ndash; காசிநாத், தென்னிந்திய கன்னட நடிகர், இயக்குநர் (பி. 1951)
# தீபக் சோப்ரா

**தீபக் சோப்ரா**, எம்.டி., (பிறப்பு 1947 புதுடில்லி,இந்தியா) மருத்துவரும் எழுத்தாளருமான இவர் எழுதிய தலைப்புகளாவன அமெரிக்காவும் ஆன்மீகமும், நிகழ்வுகளின் ஒற்றுமை, மாற்று வைத்திய முறைகள் மற்றும் ஆயுர் வேதம்போன்றவற்றின் பின்னணியில் பெரும்பாலும் இருக்கும்.இந்துசமயத்தினாலும் மற்றும் வேதாந்தத்தின் சிறப்பாலும் ஈர்க்கப்பட்ட இவர் பகவத் கீதையினாலும் ஈர்க்கப்பட்டவரென்பது குறிப்பிடத்தக்கது.
# தீபக் சோப்ரா

## எழுதிய நூல்கள்

- 1989 *Quantum Healing: Exploring the Frontiers of Mind/Body Medicine*
- 1991 *Perfect Health: The Complete Mind/Body Guide*
- 1993 *Ageless Body, Timeless Mind : The Quantum Alternative to Growing Old*
- 1993 *Creating Affluence: Wealth Consciousness in the Field of All Possibilities*
- 1994 *The Seven Spiritual Laws of Success: A Practical Guide to the Fulfillment of Your Dreams*
- 1995 *The Way of the Wizard: Twenty Spiritual Lessons in Creating the Life You Want*
- 1995 *The Path to Love: Spiritual Strategies for Healing*
- 1999 *Everyday Immortality: A Concise Course in Spiritual Transformation*
- 2001 *The Deeper Wound: Recovering the Soul from Fear and Suffering, 100 Days of Healing*
- 2001 *Grow Younger, Live Longer: 10 Steps to Reverse Aging*
- 2000 *How to Know God : The Soul's Journey into the Mystery of Mysteries*
- 2003 *Golf for Enlightenment: The Seven Lessons for the Game of Life*
- 2003 *The Spontaneous Fulfillment of Desire: Harnessing the Infinite Power of Coincidence*
- 2003 *Synchrodestiny: Harnessing the Infinite Power of Coincidence to Create Miracles*
- 2004 *The Book of Secrets: Unlocking the Hidden Dimensions of Your Life*
- 2005 *Peace Is the Way : Bringing War and Violence to an End*
- 2006 *Power Freedom and Grace: Living from the Source of Lasting Happiness*
# தீபக் சோப்ரா

## இசைத் தட்டுகள்

- 1998 *A Gift of Love: Love poems inspired by Rumi*
- 2001 *Soul of Healing Meditations - A Simple Approach to Growing Younger*
- 2002 *A Gift of Love II: A Musical Valentine to Tagore*
- 2004 *Chakra Balancing: Body, Mind, and Soul*
# தீபக் சோப்ரா

## ஒளிப்பேழைகள்

- 2004 *Soul of Healing - Body, Mind, and Soul Vol. 1*
# தீபக் சோப்ரா

## வெளியிணைப்புகள்

- தீபக் சோப்ராவின் தளம்
# மைக்ரோசாப்ட் மேப்பாயிண்ட்

**மைக்ரொசாப்ட் மேப்பாயிண்ட்** மென்பொருளானது மைக்ரோசாப்டினால் தேசப்படங்களை பார்த்து மாற்றங்களைச் செய்து மற்றும் தேசப்படங்களை ஒருங்கிணைக்கும் மென்பொருளாகும். இந்த புவியியற் தகவற் தொழில் நுட்ப மென்பொருளானது ஏற்கனவே இருக்கின்ற தேசப்படங்களுடன் புவியியல் ரீதியாக ஏற்கனவே இருக்கின்ற தகவல்களைச் சேர்த்துக் கொள்ளவும் இயலும்,  
வர்தகப் பாவனையாளரையே இந்த மென்பொருளானது இலக்கு வைத்தபோதும் போட்டியில் மிகவும் குறைந்தளவே இம்மென்பொருளானது பாவிக்கப் படுகின்றது. **மைக்ரோசாப்ட் மேப்பாயிண்ட்** மைக்ரோசாப்ட் ஆபிஸ் மென்பொருளுடன் குறிப்பாக எக்ஸ்ஸெல்லுடன் ஒருங்கிணைந்து வேலைசெய்கின்றது. அத்துடன் பிரயோகங்களுக்கான விஷ்வல் பேசிக்கும் பாவிக்கப்படுகின்றது.  
மேப்பாயிண்ட் தொழில்நுட்பமானது
- இறுதிப் பாவனையாளருக்கு
- **மேப்பாயிண்ட் ** வட அமெரிக்கா மற்றும் மேற்கு ஐரோப்பா விற்கு,
- தானகவே (ஆட்டோ) வழிகாட்டுதல் (ரூட்) (மேற்கு ஐரோப்பாவிற்கு)
- மைக்ரோசாப்ட் பாதைகளும் பயணங்களும்
- என்காற்றா கலைக்களஞ்சியம்
- இணையமூடான சேவைகள்
- மேப்பாயீண்ட் இணையசேவை
- மைக்ரோசாப் தேசப்படச் சேவை
- எம் எஸ் என் மாய உலக சேவை  
**மைக்ரோசாப்ட் மேப்பாயிண்ட் ** ஆண்டுதோறும் மேம்படுத்தப்பட்டு வருக்கின்றது. இதன் பிந்தைய பதிப்பு **மேப்பாயிண்ட் 2006**. இம்மென்பொருளானது மைக்ரோசாப்ட் விண்டோஸ் இயங்குதளத்திற்கு உருவாக்கப்பட்டுள்ளது. இதன் வசதி குறைவான பதிப்பு விண்டோஸ் CE மற்றும் பாக்கட் கணினி, ஸ்மாட்போன் (Smart phone) மற்றும் விண்டோஸ் ஆட்டோமேட்டிவ் போன்றவற்றிலும் பயன் படுத்தப் படுகின்றது.
# மேப் இன்போ

**மேப்பின்போ** நிறுவனமானது அமெரிக்காவின் நியூயார்க்கைத் தலைமை அலுவலகமாகக் கொண்டியங்கும் புவியியல் தகவற் தொழில் நுட்பம் சம்பந்தமான மென்பொருள் நிறுவனமாகும்்.
# மேப் இன்போ

## வரலாறு

1986 களில் முதலாவது கணினிகளுக்கான புவியியல் தகவற் தொழில் நுட்ப மென்பொருளை அறிமுகப் படுத்தியது. இது இலகுவாக சாதாரண கணினிகளில் பாவிக்கக் கூடியதாக மென்பொருளை உருவாக்கினார்கள். மைக்ரோசாப்ட் அவர்களின் மென்பொருட்களில் பாவிக்கக் கூடியதாக பல கருவிகளையும் முதலில் உருவாக்கினார்கள். மைக்ரோசாப்ட் ஆபிஸ் 95 இல் மைக்ரோசாப்ட் எக்ஸ்சலில் பாவிக்க் கூடியதாக மென்பொருள் நீட்சியொன்றை அறிமுகம் செய்தனர். இது பின்னாளில் மைக்ரோசாப்ட் மேப்பாயிண்ட் உருவாகுவதற்குக் காரணமாக அமைந்தது. அத்துடன் ஆரக்கிள் நிறுவனத்துடன் இணைந்து ஸ்பாசல் (Spatical) தரவுகளைக் கையாளக் கூடியதாக ஆரக்கிள் 8i தகவற் தளத்தை உருவாகுவதற்குக் கூட்டிணைந்து உதவினார்கள்.
# மேப் இன்போ

## தற்போதைய தயாரிப்புக்களும் சேவைகளும்

மேப்பின்போ ஸ்பாசல் மற்றும் ஸ்பாசல் அல்லாத தரவுகளைக் கையாள்வதற்காக மேபின்போ புரபெசனல் பதிப்பை வெளியுட்டுள்ளனர்.
# மேப் இன்போ

## வெளியிணைப்புகள்

- DigitalWAYPoint - வெக்டர் முறையில் மேப்பின்போகோப்பைப் பெற்று .DWP கோப்பாக மாற்ற
- மேப்பின்போ நிறுவன இணையத்தளம்
- மேப்பின்போ சீனப் பயனர்கள் குழு
- மேப்னின்போ தயாரிப்புக்களின் மதிப்பீடு - ஜியோவேல்ட் (ஆகஸ்டு 2005)
- மேப்பின்போ-L பயனர் சமூகப் பக்கம்
- நியூசிலாந்து மேப்பின்போப் பயர்பக்கம்
# தமிழ்நாட்டின் ஏழ்மை நிலை

ரகுராம் ராஜன் அறிக்கையின் படி[2013ஆம் ஆண்டு], தமிழ்நாட்டின் ஏழ்மைக் கோட்டுக்கு கீழே வாழும் மக்களின் விகிதம் 11.28 விழுக்காடு. இது மற்ற இந்திய மாநிலங்களை ஒப்பிடுகையில், தமிழ்நாட்டின் ஏழ்மை விகிதம் குறைவு .  
2004/2005ஆம் ஆண்டுகள் எடுத்த கணக்கெடுப்பு பணியின் போது 29.4 சதவீதத்தினர் வறுமைக் கோட்டுக்குக் கீழ் இருந்தனர். ஆனால் இது 1999/00 கணிப்பீட்டின் படி 12-17 மில்லியன் மக்கள் அல்லது 21 விழுக்காடு மட்டுமே இருந்தது.
# மெய்யியல்

**மெய்யியல்** (*Philosophy*) இயற்கை, மனிதர்கள், சமுதாயம், சிந்தனை ஆகியவற்றின், வளர்ச்சியின் மீது ஆட்சி செய்யும் மிகப்பொதுவான விதிகளைக் குறித்த அறிவியலே மெய்யியல் எனப்படும். மெய்யியலானது இருப்பு, அறிவு, விழுமியம், காரணம், மனம், மொழி தொடர்பான பொதுவானதும், அடிப்படையானதுமான பிரச்சனைகள் பற்றிய படிப்பு என வரையறுக்கப்படுகிறது.
# மெய்யியல்

## மெய்யறிவு

இயற்கை விஞ்ஞானம் மிக வேகமாய் முன்னேறிச் செல்கிறது. எல்லாத் துறைகளிலும் அவ்வளவு ஆழ்ந்த புரட்சிக் கொந்தளிப்புக்கு உள்ளாகி வருகிறது. அது தத்துவவியல் (Philosophy) அனுமானங்களின்றி இருக்கலாமென நினைக்க முடியவே முடியாது.  
மெய் என்ற உடலில் உணர்வு என்ற உண்மையைப் புத்தியால் தேட அறிவு என்ற ஆற்றல் வெளிப்படும் பொழுது தத்துவம் என்ற உண்மை உணர்வை அனைவராலும் ஏற்றுக்கொள்ளப்படும் கருத்துக்களின் விளக்கதை உணர்வு பூர்வமாக அறியவைப்பது மெய்யறிவு. - (சுபஸ்ரீ ஸ்வாமிகள்)  
(பொ.ஊ. 5-ம் நூற்றாண்டுக்கு முன்)]]
(பொ.ஊ.மு. 470-399)]]  
**மெய்யியல்** அல்லது **மெய்க்கோட்பாட்டு இயல்** அல்லது **தத்துவம்** (*philosophy*) என்னும் அறிவுத்துறையானது எது உண்மை, எது சரி, எது அறிவு, எது கலை, எது அறம், எது அழகு, கடவுள் என்று ஏதும் உண்டா, என்பது போன்ற அடிப்படையான கேள்விகளைப் பற்றி ஆழ ஆராயும் துறை ஆகும். தத்துவம் என்றால் உண்மை, உள்ளதை உள்ளவாறே அறிவதைப் பற்றிய கொள்கை, இயல் என்று பொருள். மெய்யியல் துறையில் கருத்துக்கள் எவ்வாறு ஏற்கப்படுகின்றன என்பதும், காரணம், ஏரணம், விவாதம் (தருக்கம்) முதலியன யாவை என்றும் கூர்ந்து நோக்கி ஆராயப்படும்.  
தற்காலத்தில் அறிவியல் என்று அறியப்படும் துறை சிறப்புற்று வளரும் முன்னர், மெய்யியல் துறைதான் முன்னணியில் இருந்த அறிவுத்துறை ஆகும். 2500 ஆண்டுகளுக்கு முன்னர் வாழ்ந்த இந்தியர்களும், சீனர்களும், செருமானியர்களும், கிரேக்கர்களும் பிற உலக மாந்த இனங்களும் பலவாறாக, அடிப்படையாகச் சிந்தித்து தொகுத்து வைத்த கருத்துக்கள்தாம் மெய்யியலின் தொடக்கம். மெய்யியல் என்பது ஆங்கிலத்தில் Philosophy (ஃபிலாசஃபி) என்று கூறப்படுவது. இச்சொல் கிரேக்கச் சொல்லாகிய Φιλοσοφία (philo-sophia) என்பதில் இருந்து பெற்றது. இசொல்லின் பொருள் அறிவின் பால் காதல் (அறிவால் ஈர்க்கபடும் துறை) என்பதாகும்.  
**மெய்யியல்** என்ற துறை சார்ந்த ஆய்வு செருமானியர் தொடக்கம் மேற்குலகிலேயே தொடங்கியது. ஐரோப்பியர்கள் ஆசியாவை காலனித்துவ ஆட்சி செய்த போது அவர்கள் சீன இந்திய சிந்தனைகளில் பலவற்றை மெய்யியல் சிந்தனைகளாக அடையாளப்படுத்தினார்கள். இவ்வாறே பின்னர் ஆப்பிரிக்க, அமெரிக்க முதற்குடிமக்கள் சிந்தனைகளில் இருந்தும் மெய்யியல் கூறுகள் அடையாளம் காணப்பட்டன. பின்னர் காலனித்துவத்துக்கு உட்பட்டவர்களும் தமது சிந்தனைகளை இவ்வாறு அடையாளப்படுத்தியும், இத் துறை சார்ந்தும் செயற்படத் தொடங்கினர்.
# மெய்யியல்

## வரலாறு

காலத்தாலும் இடத்தாலும் மெய்யியல் கொள்கைகளிலும் கருத்துக்களிலும் வேறுபாடுகள் உண்டு. மாந்த இன வரலாற்றில் ஏறத்தாழ 6,000-7,000 ஆண்டுகளாகத்தான் சற்று விரிவாக அறியத்தக்க நாகரிகங்கள் அறியப்பட்டுள்ளன. சுமேரியர்கள், எகிப்தியர்கள், எலாமைட், அக்காடியர்கள், அசிரீயர்கள் போன்று நடுகிழக்கு நாடுகளில் வாழ்ந்த மக்களின் கருத்துக்களும் கோட்பாடுகளும் மெய்யியல் கூறுகள் கொண்டவை.
# மெய்யியல்

## வரலாறு

### பண்டைய சீனர்கள்

**சீன மெய்யியல்** சீன நாகரிகத்தில் தோன்றிய எடுத்தாளப்பட்ட மெய்யியல் சிந்தனைகளைக் குறிக்கின்றது.
3000 ஆயிரம் ஆண்டுகளுக்கு மேலான சீன மொழியில் எழுதப்பட்ட சிந்தனைகளைச் சீன மெய்யியல் கொண்டிருக்கின்றது. சீன மெய்யியல் இந்திய, இசுலாமிய, மேற்குலக, ஆபிரிக்க மெய்யியல்களில் இருந்து பல முக்கிய வழிகளில் வேறுபடுகிறது. சீன மெய்யியல் இயற்கையை சார்ந்தது, காரியத்தையும் நிர்வாகத்தையும் முக்கியப்படுத்துவது. இந்திய மெய்யியல் போலன்றி அது சமயத்தை அல்லது கடவுள்களை முதன்மைப்படுத்தவில்லை. வாழ்க்கை சுழற்சியில் இருந்து விடுதலை பெறுவதை விடுத்து ஒத்துளைவுள்ள வளம்மிக்க சமுதாயத்தை இவ்வுலகில் உருவாக்குவத்தே சீன மெய்யியலின் முக்கிய குறிக்கோள்களில் ஒன்று. திறமான நிர்வாகம் மூலம் ஒழுக்கத்தையும் (order) ஒத்துழைவுள்ள வளம்மிக்க சமுதாயத்தையும் உருவாக்க சீன மெய்யியல் விளைகிறது. அரசின் நிர்வாகத்தில் போரும் ஒரு நிகழ்வாக இருந்ததால், போரியலும் சீன மெய்யிலின் ஒரு முக்கிய அங்கம்.
# மெய்யியல்

## வகைகள்

மெய்யியல் இருவகைப் படுகின்றது. அவையாவன, **கிழக்கத்திய மெய்யியல்** மற்றும் **மேற்கத்திய மெய்யியல்** என்பனவாகும். கருத்தளவிலும் விளக்கமுறையிலும் உள்ள வேறுபாடுகளின் அடிப்படையில் இவ்வாறு வகைப்படுத்தல் நிகழ்கின்றது.
# மெய்யியல்

## வகைகள்

### கிழக்கத்திய மெய்யியல்

**கிழக்கத்திய மெய்யியல்** (*Eastern philosophy*) என்பது ஆசியா கண்டத்தில் தோன்றி வளர்ந்த சீன மெய்யியல், ஈரானிய/பாரசீக மெய்யியல், சப்பானிய மெய்யியல், இந்திய மெய்யியல், கொரிய மெய்யியல் ஆகியவற்றைக் குறிக்கும் பொதுப்பெயர் ஆகும்.இச்சொல் பாபிலோனிய மெய்யியல் மற்றும் இசுலாமிய மெய்யியலையும் உள்ளடக்குவதாகக் கொள்ளப்படும். ஆயினும் இவை "மேற்கத்திய மெய்யியலாக" கருதப்படுவதும் உண்டு.  
கிழக்கத்திய மெய்யியலுக்குள் அரபி மெய்யியல் மற்றும் யூத மெய்யியலையும் சேர்த்துக் கருதுவது உண்டு. இக்கருத்து புவியியல் அடிப்படையை மட்டும் கொண்டிருப்பதில்லை. மாறாக, கருத்தளவிலும் விளக்கமுறையிலும் மேற்கத்திய மரபுக்கும் கிழக்கத்திய மரபுக்கும் இடையே வேறுபாடுகள் உள்ளன என்னும் அடிப்படையிலும் இவ்வாறு வகைப்படுத்தல் நிகழ்கிறது.
# மெய்யியல்

## வகைகள்

### மேற்கத்திய மெய்யியல்

**மேற்குலக மெய்யியல்** என்பது மேற்குலகத்தின் மெய்யியல் சிந்தனையையும் முறைமையும் குறிக்கும். மேற்குலக மெய்யியலை இந்திய, சீன, முதற்குடிமக்கள், இசுலாமிய மெய்யியல்களில் இருந்து ஒப்பிட்டு வேறுபடுத்தலாம். மெய்யியல் என்ற துறை அவ்வாறு அடையாளப்படுத்தப்பட்டு வளர்ச்சி பெற்றது மேற்குலகிலேயே ஆகும். இன்று உலகில் செல்வாக்குச் செலுத்தும் பல்வேறு சட்ட, அரசியல், சமூகக் கோட்பாடுகள் மேற்குலக மெய்யியல் இருந்தே தோற்றம்பெற்றன. மேற்குலக மெய்யியல் பண்டைக் கிரேக்கத்தில் உருவான கிரேக்க மெய்யியலுடன் தொடங்குகிறது. பின்னர் இது உலகின் பரந்த பகுதிகளையும் தழுவி வளர்ச்சி அடைந்துள்ளது.
# மெய்யியல்

## அழகியலும் மெய்யியலும்

அழகியல் மெய்யியலின் ஒரு பிரிவாகத் தொன்றுதொட்டு வளர்ச்சியுற்று வந்துள்ளது.
கிரேக்க இலக்கியத்தில் உள்ள மெய்யியல் கோட்பாடுகள் அழகியலுக்கு அடிப்படையாக இருக்கின்றன. மகிழ்ச்சியை ஒரு பொருளிலோ, எழுத்திலோ அல்லது ஒலியிலோ சித்திரிப்பது என்பது கலைஞனின் குறிக்கோளாக உள்ளது. பொருள், மனிதன், நிகழ்ச்சிகள் முதலானவற்றை நுட்பமாக உண்மையாகப் படைப்பதற்கு கலை என்று பெயர். இதில் போலச் செய்தலின் கூறுகள் இருந்த போதிலும் ஒரு பொதுவான முழுமையான மெய்யியல் கலையில் இருத்தல் அவசியம். இக்கருத்தையே அரிஸ்டாட்டில் (பொ.ஊ.மு. 384–322) வலியுறுத்தி வந்துள்ளார்.  
காண்ட் (1724-1804) போன்ற மெய்யியல்வாதிகள்,அழகியலானது பொருள்களால், எழுத்துப் படைப்பால், காட்சியால் மக்கள் உள்ளத்தில் எழுவதாகும். அறிவுக்கும் கற்பனைக்கும் பொருந்தவல்ல பொருள்களே அழகுடையனவாகக் கருதப்பட வேண்டும் என்றனர்.  
ஹெகல் முதன்முதலில் ‘அழகியல்’ என்ற சொல்லாட்சியைக் கையாளுவதற்கு முன்னர், காண்ட் ‘அழகியல்’ என்ற இச்சொல்லை ‘புலனறிவு’ என்னும் பொருளிலேயே பயன்படுத்தினார். எனினும், ஹெகல் என்பார் அழகியலைக் கோட்பாட்டுத் தொடர்புடைய ஆழமான கருத்தில் பயன்படுத்தினார்.  
காண்ட்டின் மெய்யியல் கோட்பாடுகள் பலவும் அழகியல் வரலாற்றில் இன்றியமையாததாகக் கருதப்படுகின்றன. அவர் தமது ‘தீர்ப்புக்கள் பற்றிய விமர்சனம்’ என்ற புத்தகத்தில் எடுத்துரைக்கும் பல்வேறு கருத்துக்களை மேலும் தெளிவாகவும் ஆழமாகவும் ஹெகல் அதை முன்வைக்கின்றார். உயர்ந்த ரசனைப் பற்றிய கருத்தில் பகுப்பாய்வு, சார்பற்ற அழகு, அகநிலை சார்ந்த பொதுமை, கடந்த நிலைப்பகுப்பாய்வு போன்றவை குறிப்பிடத்தக்கவை. இவற்றை ஹெகல் பயன்படுத்திக் கொண்டார். காண்ட்டின் அழகியல் கோட்பாடுகள் அகவயப்பட்ட அனுபவத்தின் பொதுமையாக வெளிப்படும். இருப்பினும், அறிவியல் அல்லது புலச்சார்பற்ற கூறுகளை வெளிப்படுத்துவதிலும் அவர் ஈடுபாடு காட்டினார். ஹெகலோ அதனை ஓர் ஒழுங்கமைக்கப்பட்ட இயங்கியல் கொள்கை அடிப்படையில் வெளிப்படுத்தினார். காண்டின் அகவய புலனனுபவ முறையானது ஹெகலின் இயங்கியல் வாத மெய்யியல் அமைப்புக்குள் புறவயக் கருத்தியலாக வெளிப்படுகிறது. அதனுடைய மெய்யியல் அமைப்பின் உள்ளடக்கமாக அழகியல் விளங்குகிறது.
# மெய்யியல்

## திணையியலும் மெய்யியலும்

தமிழ் மொழியில் தொல்காப்பியர் உலகின் தோற்றத்தை ஐம்பூதங்களின் உறவு என்று குறிப்பிடுகிறார். திணையியலின் மையமாக விளங்கும் பொருளுக்கும் கருத்துக்கும் இடையேயான உறவுநிலையினைத் தொல்காப்பியம் பல இடங்களிலும் சுட்டிக்காட்டி உள்ளது. நிலமும் பொழுதும் உடைய முதற்பொருள் கருப்பொருள்களுடன் உறவுபூண்டு உரிப் பொருளாக மாற்றம் பெறுகிறது. அகத்திற்கும் புறத்திற்கும் உள்ள உறவு வாழ்க்கையைத் தீர்மானிக்கிறது எனவும் உயிருக்கும் மெய்க்குமான உறவு இயக்கத்தைத் தீர்மானிக்கிறது எனவும் தொல்காப்பியம் வரையறுத்துள்ளது  
‘மெய்யோடு இயையினும் உயிரியல்திரியா’  
என்னும் எழுத்ததிகார நூற்பா (10) வில் மெய்யுடன் உயிர் உறவு கொள்வதை நுட்பமாகத் தொல்காப்பியம் வெளிப்படுத்துகிறது.  
‘மெய்யின் வழியது உயிர் தோன்று நிலையே’  
என்ற வரி (எழுத்.18) களில் மெய்யின் மூலமாக உயிர் தோன்றுவதை விளக்குகிறது. இவ்வாறு உயிருக்கும் மெய்யுக்குமான திணையியல் சார்ந்த மெய்யியல் உறவைத் தொல்காப்பியம் விளக்கியுரைக்கின்றது.
# மெய்யியல்

## சிறப்பு பிரிவுகள்

- மொழி மெய்யியல்
- சட்ட மெய்யியல்
- உள மெய்யியல்
- சமய மெய்யியல்
- அறிவியலின் மெய்யியல்
- மெய்யியலின் மெய்யியல்
# மெய்யியல்

## நாகரிகங்கள் வாரியாக மெய்யியல்

- தமிழர் மெய்யியல்
- இந்திய மெய்யியல்
- சீன மெய்யியல்
- ஆபிரிக்க மெய்யியல்
- அமெரிக்க முதற்குடிமக்கள் மெய்யியல்
- மேற்கத்தைய மெய்யியல்
- இசுலாமிய மெய்யியல்
# கருநாடக இசைச் சொற்கள் விளக்கம்

## பொதுவான சொற்கள்

- **காந்தர்வ வேதம்** : இது 4 உபவேதங்களில் ஒன்று. சங்கீதத்தைப் பற்றிய வேதம்.  
- **காத்ர வீணை** : மனிதனின் குரல். மிடற்றுக் கருவி என்றும் சொல்லப்படும்.  
- **வாக்கேயக்காரர்** : உருப்படிகளை இயற்றிய இசைப் புலவர்கள். இசை, சாகித்தியம் என்னும் இரண்டையும் இயற்றியவரையே வாக்கேயக்காரர் என்பர்.  
- **கல்பித சங்கீதம்** : பெரியோர்கள் ஆக்கியுள்ள உருப்படிகள் கல்பித சங்கீதம் ஆகும். இதற்கு எதிர்ப்பதம் மனோதர்ம சங்கீதம் ஆகும்.  
- **பூர்வக்கிரந்தம்** : முற்காலத்தில் ஆக்கப்பட்ட நூல்கள்.
உதாரணம்: சங்கீத ரத்னாகரம்.
# செப்டம்பர் 27

## பிறப்புகள்

- 1696 &ndash; அல்போன்ஸ் மரிய லிகோரி, இத்தாலிய ஆயர், புனிதர் (இ. 1787)
- 1722 &ndash; சாமுவேல் ஆடம்ஸ், அமெரிக்க அரசியல் அறிஞர் (இ. 1803)
- 1814 &ndash; டானியல் கிர்க்வுட், அமெரிக்க வானியலாளர் (இ. 1895)
- 1824 &ndash; பெஞ்சமின் ஆப்தார்ப் கவுல்டு, அமெரிக்க வானியலாளர் (இ. 1896)
- 1905 &ndash; சி. பா. ஆதித்தனார், தினத்தந்தி தமிழ் நாளிதழ் நிறுவனர் (இ. 1981)
- 1918 &ndash; மார்ட்டின் இரைல், நோபல் பரிசு பெற்ற ஆங்கிலேய வானியலாளர் (இ. 1984)
- 1924 &ndash; தேவன் யாழ்ப்பாணம், ஈழத்து எழுத்தாளர் (இ. 1982)
- 1925 &ndash; ராபர்ட் எட்வர்ட்சு, நோபல் பரிசு பெற்ற ஆங்கிலேய மருத்துவர் (இ. 2013)
- 1926 &ndash; ஜி. வரலட்சுமி, தென்னிந்திய நடிகை, பாடகி (இ. 2006)
- 1929 &ndash; புகழேந்தி, தென்னிந்தியத் திரைப்பட இசை அமைப்பாளர் (இ. 2005)
- 1932 &ndash; ஒலிவர் வில்லியம்சன், நோபல் பரிசு பெற்ற அமெரிக்கப் பொருளியலாளர்
- 1932 &ndash; யஷ் சோப்ரா, பாக்கித்தானி-இந்திய இயக்குநர் (இ. 2012)
- 1933 &ndash; நாகேஷ், நகைச்சுவை நடிகர் (இ. 2009)
- 1953 &ndash; அமிர்தானந்தமயி, இந்திய குரு, ஞானி
- 1957 &ndash; லீலாவதி, தமிழக இடதுசாரி அரசியல்வாதி (இ. 1997)
- 1965 &ndash; சுதா சந்திரன், இந்திய பரதநாட்டியக் கலைஞர், நடிகை
- 1972 &ndash; கிவ்வினெத் பேல்ட்ரோ, அமெரிக்க நடிகை, தொழிலதிபர்
- 1981 &ndash; லட்சுமிபதி பாலாஜி, இந்தியத் துடுப்பாளர்
- 1981 &ndash; பிரண்டன் மெக்கல்லம், நியூசிலாந்து துடுப்பாளர்
- 1982 &ndash; லில் வெய்ன், அமெரிக்க ராப் இசைக் கலைஞர், நடிகர்
- 1984 &ndash; காயத்ரி ஜெயராமன், இந்தியத் திரைப்பட நடிகை
- 1988 &ndash; சந்தியா, தென்னிந்தியத் திரைப்பட நடிகை
# செப்டம்பர் 27

## இறப்புகள்

- 1590 &ndash; ஏழாம் அர்பன் (திருத்தந்தை) (பி. 1521)
- 1660 &ndash; வின்சென்ட் தே பவுல், பிரெஞ்சு புனிதர் (பி. 1581)
- 1833 &ndash; இராசாராம் மோகன் ராய், இந்திய சீர்திருத்தவாதி (பி. 1772)
- 1933 &ndash; காமினி ராய், வங்காளக் கவிஞர், பெண்ணியவாதி (பி. 1864)
- 1972 &ndash; சீர்காழி இரா. அரங்கநாதன், இந்தியக் கணிதவியலாளர் (பி. 1892)
- 1975 &ndash; டி. ஆர். சேஷாத்ரி, தமிழக வேதியலறிஞர் (பி. 1900)
- 1996 &ndash; முகமது நஜிபுல்லா, ஆப்கானித்தானின் 7வது அரசுத்தலைவர் (பி. 1947)
- 2000 &ndash; அ. மாற்கு, ஈழத்து ஓவியர் (பி. 1933)
- 2008 &ndash; மகேந்திர கபூர், இந்தியப் பாடகர் (பி. 1934)
- 2011 &ndash; வில்சன் கிரேட்பாட்ச், செயற்கையாக உட்பொருத்தக்கூடிய இதயமுடுக்கியைக் கண்டுபிடித்த அமெரிக்கப் பொறியாளர் (பி. 1919)
- 2015 &ndash; பிராங்க் டைசன், ஆங்கிலேய-ஆத்திரேலியத் துடுப்பாளர் (பி. 1930)
- 2017 &ndash; இயூ எஃப்னர், அமெரிக்கப் பதிப்பாளர், தொழிலதிபர் (பி. 1926)
- 2025 &ndash; ரமேஷ் பிரேதன், தமிழக எழுத்தாளர் (பி. 1964)
# செப்டம்பர் 27

## சிறப்பு நாள்

- உலக சுற்றுலா நாள்
- விடுதலை நாள், (துருக்மெனிஸ்தான், சோவியத் ஒன்றியத்திடம் இருந்து, 1991)
# சனவரி 17

## பிறப்புகள்

- 1504 &ndash; ஐந்தாம் பயஸ் (திருத்தந்தை) (இ. 1572)
- 1706 &ndash; பெஞ்சமின் பிராங்கிளின், அமெரிக்கக் கண்டுபிடிப்பாளர், எழுத்தாளர், அரசியல்வாதி (இ. 1790)
- 1781 &ndash; இராபர்ட் ஹரே, அமெரிக்க வேதியியலாளர் (இ. 1858)
- 1899 &ndash; அல் கபோன், அமெரிகக்க் குற்றக் குழுத் தலைவர் (இ. 1947)
- 1905 &ndash; தத்தராய ராமச்சந்திர கப்ரேக்கர், இந்தியக் கணிதவியலாளர் (இ. 1986)
- 1917 &ndash; எம். ஜி. இராமச்சந்திரன், தமிழக நடிகர், இயக்குநர், தமிழ்நாட்டின் 5வது முதலமைச்சர் (இ. 1987)
- 1922 &ndash; தோன்சே ஆனந்த் பை, இந்திய அரசியல்வாதி, வங்கியாளர் (இ. 1981)
- 1936 &ndash; அ. தங்கத்துரை, இலங்கை அரசியல்வாதி, வழக்கறிஞர் (இ. 1997)
- 1942 &ndash; முகம்மது அலி, அமெரிக்கக் குத்துச்சண்டை வீரர் (இ. 2016)
- 1945 &ndash; ஜாவேத் அக்தர், இந்தியக் கவிஞர், இசையமைப்பாளர்
- 1962 &ndash; ஜிம் கேரி, கனடிய-அமெரிக்க நடிகர்
- 1964 &ndash; மிசெல் ஒபாமா, அமெரிக்க சட்டவறிஞர், செயற்பாட்டாளர், அமெரிக்காவின் 46வது முதல்பெண்மணி
- 1985 &ndash; சிமோன் சைமன்சு, இடச்சுப் பாடகர்
# சனவரி 17

## இறப்புகள்

- 395 &ndash; முதலாம் தியோடோசியஸ், உரோமைப் பேரரசர் (பி. 347)
- 1824 &ndash; தோமசு மெயிற்லண்ட், பிரித்தானிய இலங்கையின் 2-வது ஆளுநர் (பி. 1760)
- 1930 &ndash; கௌஹர் ஜான், இந்திய இசைக் கலைஞர் (பி. 1873)
- 1940 &ndash; செ. இராசநாயகம், இலங்கைத் தமிழ் வரலாற்றாளர், எழுத்தாளர் (பி. 1870)
- 1961 &ndash; சாமி சிதம்பரம், தமிழக இதழாளர், எழுத்தாளர், திராவிட இயக்க செயல்பாட்டாளர் (பி. 1900)
- 1961 &ndash; பத்திரிசு லுமும்பா, கொங்கோ சனநாயகக் குடியரசின் 1-வது பிரதமர் (பி. 1925)
- 1997 &ndash; கிளைட் டோம்பா, புளூட்டோவைக் கண்டுபிடித்த அமெரிக்க வானியலாளர் (பி. 1906)
- 2005 &ndash; மு. மு. இஸ்மாயில், தமிழக நீதியரசர், தமிழறிஞர், எழுத்தாளர் (பி. 1921)
- 2007 &ndash; ஆர்ட் புச்வால்ட், அமெரிக்க ஊடகவியலாளர், எழுத்தாளர் (பி. 1925)
- 2008 &ndash; பாபி ஃபிஷர், அமெரிக்க சதுரங்க வீரர் (பி. 1943)
- 2009 &ndash; கமில் சுவெலபில், செக் நாட்டுத் தமிழறிஞர் (பி. 1927)
- 2010 &ndash; ஜோதி பாசு, மேற்கு வங்க மாநில முதலமைச்சர் (பி. 1914)
- 2010 &ndash; எரிக் செகல், அமெரிக்க எழுத்தாளர் (பி. 1937)
- 2012 &ndash; எம். எஸ். பொன்னுத்தாய், தமிழகப் பெண் நாதசுவரக் கலைஞர்
- 2014 &ndash; சுனந்தா புஷ்கர், இந்திய-கனடியத் தொழிலதிபர் (பி. 1962)
- 2014 &ndash; சுசித்ரா சென், வங்காளத் திரைப்பட நடிகை (பி. 1931)
- 2016 &ndash; பத்மினி பிரியதர்சினி, தென்னிந்திய பரத நாட்டியக் கலைஞர், திரைப்பட நடிகை (பி. 1944)
- 2016 &ndash; கரு. அழ. குணசேகரன், தமிழக எழுத்தாளர் (பி. 1955)
- 2025 &ndash; குழந்தை ம. சண்முகலிங்கம், ஈழத்து நாடகக் கலைஞர் (பி. 1931)
- 2025 &ndash; சிவா பசுபதி, இலங்கையின் முன்னாள் சட்டமா அதிபர் (பி. 1928)
# சனவரி 17

## சிறப்பு நாள்

- புனித வனத்து அந்தோனியார் நாள்
# டயலொக் பிராட்பேண்ட் வலையமைப்புகள்

**சண்டெல்** இலங்கையில் தொலைத் தொடர்புகளை வழங்கும் நிறுவனமாகும். இது இலங்கையில் 10 ஆண்டுகளுக்கு மேலாக தொழிற்பட்டு வருகின்றது. 2005 ஆம் ஆண்டு CDMA தொழில் நுட்பத்தில் தொலைபேசிச் சேவைகளை ஆரம்பித்ததில் இருந்து செப்டம்பர் 26, 2006 கணக்கெடுப்பின் படி 155 தொலைத் தொடர்புக் கோபுரங்களையும் 250, 000 இற்கு மேற்பட்ட வாடிக்கையாளர்களையும் கொண்டுள்ளது. 2005 இல் 70, 000 வாடிக்கையாளர்களைக் கொண்டுள்ள **சண்டெல்** மார்ச் 2007 இன்படி 300 ,000 இற்கும் மேற்பட்ட வாடிக்கையாளரை அடைந்த வளர்ச்சிக்கு CDMA இணைப்புகளே காரணமாகும். அகன்ற அலை (Broad Band) இணைப்புகள் வழங்குவதற்கு **சண்டெல்** திட்டமிடப்பட்டுள்ளன. டயலொக் அக்சிதா பிஎல்சி 2012 ஆம் ஆண்டில் சண்டெல்லைக் கையகப்படுத்தியது. தற்போது அதன் துணை நிறுவனமான டயலொக் பிராட்பேண்ட் நெட்வொர்க்ஸ் மூலம் இயக்கப்படுகிறது.
# டயலொக் பிராட்பேண்ட் வலையமைப்புகள்

## இணைய சேவை

### CDMA இணைப்பு

சாதாரணமாக CDMA தொலை பேசிகள் (அஜி மற்றும் சற்டியி) 115.2 கிலோபிட்ஸ்/செக்கண் வேகத்திலும் ஹூவாவி ரக CDMA தொலைபேசிகள் 230.4 கிலோபிட்ஸ்/செக்கண் வேகத்திலும் இணைகின்றது.
மடிமேற் கணினிகளில் பாவிக்கக் கூடிய PCMCIA Card ஆகவும் CDMA தொலைபேசி கிடைக்கின்றது. இத் தொலைபேசியூடாக 230.4கிலோபிட்ஸ்/செக்கண் வேகத்தில் இணையமுடியுமெனினும் இதன் இணையக் கட்டணம் அதிகமானது. இதைவிட மைக்ரோசாப்ட் ரவுட்டிங்கும் ரிமோட் அக்கஸஸ் (Routing and Remote Access) முறையில் இரண்டு தொலைபேசிகளூடாக இணைந்தால் கட்டணம் குறைவாக இருக்கும்.
# டயலொக் பிராட்பேண்ட் வலையமைப்புகள்

## இணைய சேவை

### சாதாரண தொலைபேசிகள்

இவை ஆரம்பத்தில் அறிமுகப் படுத்தப் பட்டவை இவை 56 கிலோபிட்ஸ்/செக்கண் வேகத்தில் இணையுமெனினும் வவுனியாவில் மேற்கொள்ளப்பட்ட ஆய்வுகளின் படி 16-22 கிலோபிட்ஸ்/செக்கண் வேகத்திலேயே இணைகின்றன. இவை இணையப் பாவனைக்குப் பொருத்தமற்றன.
# டயலொக் பிராட்பேண்ட் வலையமைப்புகள்

## குறுஞ்செய்திகள்

சாதாரண CDMA தொலைபேசியில் ஒருங்குறிக்கு ஆதரவு கிடையாதெனினும் மடிமேற்கணினியில் ஒருங்குறிக்கான ஆதரவுண்டு. இதில் நேரடியாகவே எ-கலப்பை போன்ற மென்பொருட்களூடாக குறுஞ்செய்தியைத் தயாரித்து அநுப்பமுடியும். இலங்கையில் குறுஞ்செய்திகளை அனுப்புவதற்கான கட்டணம் இலங்கை ரூபா 1 (வரியுடன் 1 ரூபா 15 சதம்).
# டயலொக் பிராட்பேண்ட் வலையமைப்புகள்

## இலக்கங்கள்

இதன் தொலைபேசி இலக்கங்கள் யாவும் 4 இல் ஆரம்பிக்கும் எடுத்துக் காட்டாக திருகோணமலை சண்ரெல் தொலைபேசி 026 (திருகோணமலைக் குறியீடு) - 4xxxxxx என்றவாறு இருக்குமெனினும் வாடிக்கையாளர்கள் தொலைபேசியை எங்கு தூக்கிச் சென்றாலும் வேலை செய்யும் என்பதால் மாவட்டக் குறியீடுகள் எந்த அளவிற்குப் பொருத்தம் என்பது தெளிவாகத் தெரியவில்லை.
# டயலொக் பிராட்பேண்ட் வலையமைப்புகள்

## வாடிக்கையாளர் சேவை

- தொலைபேசி வாடிக்கையாளர் சேவை இலக்கம் : 4747474 (சண்டெல் தொலைபேசியில் இருந்து) ஏனையவற்றில் இருந்து 011-4747474
- இணைய வாடிக்கையாளர் சேவை: 011-4629629 (சண்டெல் வாவ் இணைப்பு)
# லங்கா பெல்

**லங்கா பெல்**, CDMA தொழில் நுட்பத்தை இலங்கையில் முதன் முறையாக அறிமுகப் படுத்திய நிறுவனமாகும். இது மே 1, 2007 இன்படி 500,000 இற்கும் மேற்பட்ட CDMA வாடிக்கையாளர்களைத் தன்னகத்தே கொண்டுள்ளது. இலங்கையில் இதுவே வாடிக்கையாளர்களுக்கு இலவசமாக 150 மணித்தியாலங்களுக்கு இணைய இணைப்பை வழங்கிவருகின்றது. அத்துடன் கம்பியற்ற அகனற அலை இணைப்புக்களை கொழும்பு கண்டி ஆகிய பகுதிகளில் வழங்கிவருகின்றபோதிலும் இதன் ஆதிக்கம் இலங்கைத் தொலைத் தொடர்புநிலையத்தின் அகன்ற அலை (அகலப் பட்டை) இணைப்புடன் போட்டியிட முடியாமலே உள்ளது. லங்காபெல்லின் விளம்பரப்படி 153 கிலோபிட்ஸ்/செக்கண் வேகத்தில் CDMA தொலைபேசிகளுக்கு இணைப்பானது வழங்கப் படுகின்றது.  
லங்காபெல் சண்டெல் போன்றல்லாது ஒரு பிரதேசத்தில் இருந்து பிறிதோர் பிரதேசத்திற்குச் CDMA தொலைபேசியை எடுத்துச் சென்றால் வாடிக்கையாளர் சேவைக்கு கையொப்பமிட்ட கடிதம் அனுப்பினால் அன்றி வேலை செய்யாது. எனவே இது வாகனங்களில் பாவிப்பதற்குப் பொருத்தமானதல்ல. எனினும் இது ஒப்பீட்டளவில் கட்டணம் குறைவானது என்பதால் கூடுதலான CDMA வாடிக்கையாளர்களைக் கொண்டுள்ளது.
# லங்கா பெல்

## வாடிக்கையாளர் சேவை இலக்கம்

- தொலைபேசி வாடிக்கையாளர்கள் சேவை : 011-5375375
# யோன் சிலம்புவே

அருட்திரு. **யோன் சிலம்புவே** (*John Chilembwe*, 1871 &ndash; பெப்ரவரி 3, 1915) ஆபிரிக்க விடுதலைப் போராளியும், பாப்திஸ்து சபை போதகரும் ஆவார். இவரது தலைமையில் ஜனவரி 15, 1915 இல் நயாசலாந்தில் வெள்ளையினக் குடியேற்றவாதிகளுக்கு எதிராக இடம்பெற்ற எதிர்ப்பு போராட்டத்தின் போது மூன்று வெள்ளையர்கள் கொல்லப்பட்டார்கள். இவரது திட்டம் விரிவானதாக இருந்தாலும் வெற்றி பெறவில்லை. இவரும் இவருடன் சென்ற 40 பேரும் கொல்லப்பட்டதுடன் 300 பேர் பிடிபட்டார்கள். குடியேற்றவாத ஆதிக்கத்துக்கு எதிராக நேரடி போராட்டத்தில் முதலில் இறங்கிய ஆபிரிக்க விடுதலைப் போராளிகள் என்பதால் இவருக்கு வரலாற்றில் முக்கிய இடம் இருக்கின்றது. இவரது நினைவாக இன்று மலாவியில் ஜனவரி 15 ஆம் நாள் யோன் சிலம்புவே நாள் என நினைவு கூரப்பட்டு வருகிறது.
# மசாலா திரைப்படம்

**மசாலா திரைப்படம்** (Masala film) என்பது இந்தியத் திரைப்படத்துறையில் ஏற்பட்டிருக்கும் திரைப்பட வகையே மசாலாப்படமாகும். மசாலாப்படமானது காதல், நாடகம், பாட்டு, நடனம், நகைச்சுவை , சண்டைக்காட்சிகள் போன்ற பல ரசனைக் கலவைகளினால் ஏற்படும் திரைப்படங்களைப் பெரும்பாலானோர் அழைப்பர்.  
மசாலாக்கலவைகள் பெரும்பாலும் தமிழ் மற்றும் தெலுங்கு ஆகிய மொழிப்படங்களில் எடுக்கப்படுவது அதிகமாகக் காணப்படுகின்றது. இத்தகு மசாலாப்படங்கள் ஹிந்தி, மலையாளம் போன்ற மொழிகளில் சில திரைப்படங்களிலும் காணலாம். மேலும் இன்றைய இந்தியத் திரைப்படத்துறையில் பலதரப்பட்ட மக்களாலும் வரவேற்புக்குள்ளான திரைப்படவகை மசாலாப்பட வகையாகும். அனைத்து மக்களையும் கவரும் வகையில் அமையப்பெற்றிருக்கும் இத்திரைப்படவகையில் வெளிவரும் திரைப்படங்கள் பிரமாண்ட வசூல் சாதனையைப் பெறுவதும் குறிப்பிடத்தக்கது.
# மசாலா திரைப்படம்

## வரலாறு

மசாலா திரைப்படம் 1970 களின் முற்பகுதியில் திரைப்படத் தயாரிப்பாளர் நசீர் உசேன், திரைக்கதை எழுத்தாளர் சலீம்-ஜாவேத் ஆகியோருடன் சலீம் கான் மற்றும் ஜாவேத் அக்தர் ஆகியோ ருடன் இணைத்து 1973 ஆம் ஆண்டு யாதோன் கி பாராத் என்ற முதல் மசாலா திரைப்படம் தயாரிக்கப்பட்து.
# தொழிலாளர் கூட்டுறவு

**தொழிலாளர் கூட்டுறவு (Worker cooperative)** என்பது தனது **தொழிலாள-உரிமையாளர்**களால் நிர்வகிக்கப்பட்டு செயற்படுத்தப்படும் கூட்டுறவு நிறுவனம் ஆகும். மரபான கூட்டுறவு கொள்கைகளில் பல்வேறு மாற்றங்கள் செய்யப்பட்டு இந்த அமைப்புக்கான கொள்கை வடிவமைக்கப்பட்டுள்ளது.  
**தொழிலாளர் கூட்டுற**வில் வெளியாள், நுகர்வோர் எவருக்கும் நிர்வாக உரிமையோ, சொத்துரிமையோ கிடையாது. அங்கு பணியாற்றும் தொழிலாளர் மட்டுமே அத்தொழிற்றுறையின் பங்குகளை வைத்திருப்பர். உறுப்பினர் ஒருவருக்கு ஒரேயொரு உறுப்புரிமைப் பங்கே வழங்கப்படக்கூடும். ஒரு உறுப்புரிமைப் பங்கு = ஒரு வாக்கு. நிறுவனத்தில் தொழிலாற்ற உறுப்புரிமை ஒரு நிபந்தனை அல்ல. ஆனால், உறுப்புரிமை பெறுவதற்கு, அந்நிறுவனத்தின் தொழிலாளியாக இருப்பது கட்டாய நிபந்தனை.  
இத்தகைய **தொழிலாளர் கூட்டுறவு** இயக்கங்களுக்கு உதாரணங்களாக,  
- தொழிலாளர் கூட்டுறவு இயக்கத்தின் முன்னோடிகளால் ஆரம்பிக்கப்பட்டு பாஸ்க் நாட்டில் வெற்றிகரமாக இயங்கிவரும் **மொன்ட்றாகன் (Mondragón)** தொழிலாளர் கூட்டுறவு இயக்கம்
- புகழ்பெற்ற இந்திய கம்யூனிஸ்ட் தலைவர்களுள் ஒருவரான ஏ. கே. கோபாலன் அவர்களால் ஆரம்பிக்கப்பட்டு வெற்றிகரமாக இயங்கிவரும் '''Indian Cofee House  
என்பனவற்றை கூறலாம்.
# தமிழீழத் திரைப்படத்துறை

**தமிழீழத் திரைப்படத்துறை** (Cinema of Tamil Eelam) தமிழீழத்தில் படமாக்கப்பட்ட திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.  
தற்போது தமிழீழ விடுதலைப்புலிகளால் நிர்வகிக்கப்பட்டுவரும் பிரதேசங்களிலிருந்து இத்திரைப்படங்கள் வெளிவருகின்றன. தமிழீழத் தேசிய எழுச்சி திரட்சியடைந்ததன் பிற்பாடு, தேசிய உணர்வின் அடிப்படையில் இலங்கையின் வடக்கு கிழக்கு மாகாணத்திலிருந்து வெளிவரும் திரைப்படங்கள் கூட தமிழீழ திரைப்படங்களாகவே ஒரு சாரரால் வகைப்படுத்தப்படுகின்றன.
# தமிழீழத் திரைப்படத்துறை

## தமிழீழ திரைப்பட வகைகள்

### போர்க்களப் பதிவுகள்

இவை தமிழீழ விடுதலைப்புலிகளின் போர்க்களப் படப்பிடிப்பு பிரிவினால் நேரடிக் காட்சிகளைப் பதிவு செய்யும் நிகழ்படங்களாகும் இவ்வாறான பல நேரடிக் காட்சிகள் அமையப்பெற்று பின்னர் கோப்புக் காட்சிகளுடன் விடுதலைப் புலிகளால் திரைப்படமான பாணியில் வெளியிடப்படுவது குறிப்பிடத்தக்கது. மேலும் தத்ரூபக் காட்சியமைப்புகளைக் கொண்ட இத்திரைப்படங்கள் தமிழீழ மக்களால் ஈழத்திலும், வெளி நாடுகளிலும் மிகுந்த வரவேற்பைப் பெற்றவையாகும்.